cyanic-selkie/wikianc huggingface dataset:
MegaFon
MegaFon, eller opprinnelig North-West GSM, er et russisk joint venture teleselskap som tilbyr mobiltelefoni i Russland. Selskapet er 39% eid av russiske Telekom-Invest, 36% eid av svenske TeliaSonera, og 25,1% eid av russiske Alfagruppen, som kontrolleres av Mikhail Fridman. MegaFon er Russlands tredje største mobilselskap etter MTS og VimpelCom, Også VimpelCom er deleid av Alfagruppen – sammen med norske Telenor. MegaFonhar hovedkvarter i Moskva, administrerende direktør er Sergej Soldatenkov.
I februar 2007 hadde MegaFon mer enn 30 millioner kunder i alle 83 regioner i Russland, og i Tadsjikistan. Selskapet so mdrives i Tadsjikistan heter TT Mobile. MegaFons omsetning i 2008 var 7,05 mrd US$.
Instrumentinnflygning
Instrumentinnflygning med luftfartøy er den fasen i en flyging som utføres i henhold til instrumentflygereglene (instrument flight rules - IFR) som går fra et definert punkt på vei mot landingsstedet ned til landing eller til et punkt der landing kan gjennomføres visuelt. ICAO definerer en instrumentinnflyging som: En rekke foreskrevne manøvrer, utført ved hjelp av luftfartøyets instrumenter og som gir fastsatt minsteavstand til hindringer fra passering av det innledende innflygingsfiks (IAF) eller, om aktuelt, fra passering av det punkt hvor en definert innflygingsrute begynner og inntil et punkt hvor landing kan foretas og videre, hvis landing ikke blir utført, inntil en posisjon hvor kriteria for venting eller for hinderfrihet i underveisfasen gjelder.
En instrumentinnflygning utføres med instrumentene i førerkabinen som referanse, og baserer seg på oppmålte prosedyrer og klareringer (ruter, retninger og høyder) fra lufttrafikktjenesten (flygeleder) for navigasjon.
Instrumentinnflyginger utføres etter to hovedmetoder. 2 D (to-dimensjonal) innflyging benytter instrumenter som gir løpende informasjon om lateralt avvik fra innflygingslinjen og 3 D (tre-dimensjonal) som benytter instrumenter som gir informasjon om både lateralt avvik og vertikalt avvik fra glidebanen. Instrumentinnflyginger deles også i 3 kategorier: presisjonsinnflyging (presicion approach - PA), innflyging med vertikal veiledning (approach with vertical guidance - APV) og ikke-presisjonsinnflyging (non-precision approach - NPA)
For enhver instrumentinnflygning gjelder fastsatte minima som angis som et punkt der besetningen må bestemme om landingen kan gjennomføres med visuelle referanser, eller om en avbrutt innflygning må påbegynnes dersom besetningen ikke ser rullebanen. Minima varierer fra innflyging til til innflyging, alt etter hvilket innflygningshjelpemiddel som brukes og hvordan terrenget er rundt rullebanen. Dette punktet kan enten være en definert beslutningshøyde (decision height - DH) på en 3 D innflyging, eller et beslutningspunkt (descision point - DP) på en 2 D innflyging. DP er bestemt av en minstehøyde (minimum descent altitude - MDA) og et punkt på innflygingslinjen som er tilstrekkelig nær rullebanen for en visuell landing.
Instrumentinnflyginger inndeles i type, basert på hvor lavt ned mot landingspunktet den tillater flyging på instrumenter. Type A instrumentinnflyging har en MDA eller DH i eller over 250 ft. Type B instrumentinnflyging har DH under 250 ft.
Dersom en flyger for eksempel ligger alt for mye ute av kurs mot rullebanen, kan det være farlig å fortsette en nedstigning. I så fall avbrytes innflyvningen, og flyet må fly en runde til, for å komme inn for landing på ny. En kan også oppleve å få kommandoen «go around», dersom det er flygelederen som ser at noe kan være i veien for en sikker landing. I så fall avbrytes innflyvningen snarest, og man flyr opp i en viss høyde, og venter på nærmere beskjed fra bakken.
Det finnes en rekke ulike systemer for instrumentinnflyging. For 2 D innflyginger finnes system basert på tradisjonelle, bakkebaserte installasjoner som NDB, VOR, LOC og systemer som benytter satellittnavigasjon, så som VNAV. For 3 D innflyginger finnes det tradisjonelle bakkebaserte ILS, og det mindre brukte systemet MLS. 3 D satellittbaserte innflygingssystem er LNAV/VNAV, LPV og system basert på GLS.
I noen luftfartøy må flygeren selv føre flyet korrekt i henhold til det instrumentene viser, mens andre er utstyrt med autopilot som følger instrumentvisningene automatisk. Med noen systemer kan et fly lande helt på egen hånd, men normalt overtar flygeren selv i det han/hun får visuell kontakt med rullebanen og lander fartøyet manuelt. Brukes for eksempel ILS Cat IIIc, kan luftfartøyet lande med 0 meters sikt vertikalt og 0 meters sikt horisontalt. I Norge er det kun Oslo lufthavn, Gardermoen som har slikt utstyr, og da bare til den ene rullebanen (i begge retninger og godkjent til CATIIIb). I praksis vil da flyet lande seg selv – uten at flygeren trenger å gjøre noe som helst. Dette fordrer dog selvsagt at flyet også er utstyrt med nøyaktig nok ILS-utstyr.
The Winans
The Winans er en amerikansk gospelkvartett fra Detroit, Michigan, som har vært aktiv siden 1980. Gruppen besto av brødrene Marvin, Carvin, Michael og Ronald Winans. Sistnevnte døde i 2005. Brødrene har også seks andre søsken, og er sammen med foreldrene kjent som "The Winans Family".
Musikalsk karriere
Brødrene vokste opp i Detroit der de ble oppdaget av Andrae Crouch, som skaffet dem kontrakt hos Light Records. Deres første plate, Introducing The Winans ble produsert i 1981. Stilen deres ble lagt merke til utenfor gospel-miljøet, og de fikk sendetid på R&B-radio. Deres siste innspilling var i 1995, men de har senere vært med i forskjellige prosjekter med hele Winans-familien.
Splatoon
Splatoon er et tredjepersonsskytespill utviklet og utgitt av Nintendo på Wii U. Spillet handler om antropomorfiske blekkspruter, som kan skifte mellom blekksprut og menneskelig form. Spilleren kan kontrollere disse blekksprutene, som i menneskelig form kan spre blekk av ulike farger på overflater, og som i blekksprut-form kan gjemme seg i og svømme gjennom blekket. Blekket blir spredt på overflater av våpen som pistoler eller malekoster. Splatoon har flere spillemoduser, som 4 mot 4 over internett eller en kampanje for enkeltspillere. 4 mot 4-modusen inkluderer videre flere forskjellige mål, blant annet en som handler om å dekke mest mulig av banen med blekk av fargen til laget før tiden er ute. Denne spillmodusen er kalt Turf War.
De andre reglene er:
Ranked Battle har kun Rainmaker, Tower Control og Splat Zones, mens i Regular Battle har kun Turf War som mål.
Splatoon ble lansert den 28. mai 2015 i Japan, og 29. mai samme år i Nord-Amerika og Europa. Spillet fikk positive anmeldelser etter avdukingen og utgivelsen, der flere var positive til at Nintendo bestemte seg for å entre skytespill-sjangeren med en helt ny spillserie, i tillegg til spillmekanikkene, stilen og lydsporet i spillet. Spillet har derimot høstet kritikk for tynt innhold etter lanseringen, men har senere blitt utvidet med nye arenaer og våpen i form av oppdateringer. Splatoon har solgt over 4 millioner eksemplarer etter at det kom ut.
Melvin Van Peebles
Melvin «Block» Van Peebles (født 21. august 1932 i Chicago i Illinois) er en amerikansk skuespiller, regissør, manusforfatter, dramatiker, forfatter og komponist.
Melvin er mest kjent for å ha laget den kritikerroste filmen, Sweet Sweetback's Baadasssss Song, som fikk frem en ny era av afroamerikanske fokuserte filmer. Han er far til skuespiller og regissør Mario Van Peebles.
Fylkesvei 16
I Norge finnes fylkesvei 16 i de følgende fylkene:
Guide for gifte menn
Guide for gifte menn (originaltittel: A Guide for the Married Man) er en amerikansk romantisk komedie fra 1967, regissert av Gene Kelly og produsert av 20th Century Fox. I hovedrollene spiller Walter Matthau, Inger Stevens og Robert Morse. Filmen handler om en mann som får råd av bestevennen sin om hvordan man kan være utro uten å bli oppdaget. Frank Tarloff baserte manuset på romanen sin A Guide for the Married Man, as Told to Frank Tarloff, som hadde blitt utgitt samme året.
Løvenes konge 3 – Hakuna Matata
Løvenes konge 3 – Hakuna Matata er en tegnefilm av The Walt Disney Company som er en halvforløper til Løvenes konge og dens oppfølger Løvenes konge 2 – Simbas stolthet. Den gir bakgrunnsopplysninger til mye av det som skjer i de to andre filmene.
Guide for gifte menn
Handling
Paul Manning (Walter Matthau) er lykkelig gift med sin kone, Ruth (Inger Stevens), men dette forhindrer ham ikke i å titte stadig mer på andre kvinner. Han er spesielt betatt av nabokonen, Irma Johnson (Sue Ane Langdon). Pauls beste venn, Edward L. «Ed» Stander (Robert Morse), er også lykkelig gift med sin kone, Harriet (Claire Kelly), men har vært utro mot henne i flere år. Ed forteller Paul at dette bare har gjort ekteskapet hans bedre. Han mener imidlertid også at dersom en ektemann skal gjøre noe slikt er det viktig å vise hensyn til konen og forhindre at hun finner det ut. Ed går derfor med på å lære opp Paul før han tar steget fullt ut. For å illustrere hva en utro ektemann skal og ikke skal gjøre bruker han en rekke eksempler på hva andre har gjort.
Løvenes konge 3 – Hakuna Matata
I filmen får man blant annet vite mer om Simba da han vokste opp i skogen adskilt fra de andre løvene. Han lever etter mottoet «Hakuna Matata», som innebærer total befrielse fra all bekymring og uro. Livsstilen ble introdusert av apen Rafiki, som førte den videre til Timon og Pumbaa.
Handlingsreferat
Timon og Pumbaa ser på den originale filmen på kino, og Timon bestemmer seg for å spole frem til hans egne scener. Pumbaa protester over dette, og oppfordrer Timon til å dele hele deres historie, og de går tilbake til før begynnelsen av filmen. Timon blir sosial utstøtt blant sitt surikat-folk i utkanten av Pride Lands fordi han ofte ødelegger ting ved et uhell.
Selv om han ubetinget støttes av moren sin, så drømmer Timon om mer i livet enn sin dystre tilværelse som ofte går ut på å gjemme seg for rovdyr. En dag blir Timon tildelt en vaktpost. Men hans dagdrømmer fører nesten til at hans onkel Max dør av Scar sine håndlangere Shenzi, Banzai og Ed som er hyener. Overbevist om at han aldri kommer til å passe inn blant de andre surikatene, bestemmer Timon seg for å reise sin vei i håp om å finne et bedre liv.
Guide for gifte menn
Medvirkende
I tillegg dukker Lucille Ball, Jack Benny, Polly Bergen, Joey Bishop, Sid Caesar, Art Carney, Wally Cox, Jayne Mansfield, Hal March, Louis Nye, Carl Reiner, Michael Romanoff, Phil Silvers, Terry-Thomas, Ben Blue, Ann Morgan Guilbert, Jeffrey Hunter, Marty Ingels og Sam Jaffe opp i cameoroller.
Mottakelse
Bosley Crowther i The New York Times likte filmen og mente den «en av de morsomste farsene fra Hollywood på lang tid». Han påpekte også «hvem kunne vel trodd at en film som skal være en guide til utroskap kan være så morsom og smakfull?». Roger Ebert i Chicago Sun-Times mente derimot at filmen inneholdt en samling morsomme mennesker som ikke var særlig morsomme i akkurat denne filmen. Han konkluderte derfor med at det var mye bortkastet talent.
Løvenes konge 3 – Hakuna Matata
Handlingsreferat
Han møter en mandrill Rafiki, som lærer ham om "Hakuna Matata" og råder ham til å "se utover det du ser" som Rafiki kaller det. Timon møter Pumbaa på sin vei. De danner raskt et vennskapelig bånd, og Pumbaa slår følge med Timon. De får med seg presentasjonen av Simba ovenfor alle dyrene i området. Mens de går gjennom mengden tilskuere, sender Pumbaa ut eksplosiv gass på grunn av sin frykt for store folkemengder, og flere dyr besvimer.
Etter dette gjør Timon og Pumbaa flere forsøk på å skape seg et hjem i landet, men ender med å bli tvunget bort hver gang etter å ha vært vitne til forskjellige hendelser Pride Lands fra den originale filmen. For eksempel Simba som synger "I Just Can't Wait to Be King" og Mufasa sin kamp med hyenene, og Scar som konspirerer sammen med hyenene. Til slutt blir paret fanget når en flokk gnu løper i panikk og Mufasa blir drept. De blir kastet ned fra en foss når de forsøker å unnslippe. Utmattet bestemmer Timon seg for å gi opp, når Pumbaa oppdager en fantastisk grønn jungel. De bosetter seg endelig der med filosofien til Hakuna Matata.
Til slutt møter de Simba i en nærliggende ørken, nesten død. De redder ham, og bestemmer seg for å oppdra ham under deres filosofi. Flere år senere dukker Nala opp, og gjenforenes med Simba etter å ha forvekslet Pumbaa som mat. Timon og Pumbaa tror Hakuna Matata er i fare, og forsøker å sabotere stevnemøtene mellom Simba og Nala, men de mislykkes hver gang. Simba og Nala forlater jungelen, og reise tilbake dit de kom fra. Timon forsøker uten hell å overtale Pumbaa til å bli, men Pumbaa velger å følge etter Simba og Nala.
Timon unner seg jungelens luksus alene, men ensomhet overvinner ham snart. Rafiki dukker opp, og hjelper indirekte Timon til å innse at hans sanne Hakuna Matata er sammen med de han elsker. Timon forsoner seg med Pumbaa. Etter å ha hjulpet Simba og Nala med å distrahere hyenene, løper Timon og Pumbaa inn i familien sin, og introduserer Pumbaa for dem. Alle sammen må deretter forsøke å hjelpe Simba ved å bli kvitt Scar og hyenene, for å overta tronen som løvenes konge.
Latisternum
Latisternum er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore trebukker med lange antenner (gjerne betydelig lengre enn kroppen). På farge er de grå- eller brunaktige med svarte flekker. Pronotum har en skarp pigg midt på hver sidekant.
Utbredelse
Slekten er vidt utbredt i Afrika sør for Sahara.
Toivo Jürgenson
Toivo Jürgenson (født 28. august 1957 i Tallinn) er en estisk politiker og forretningsmann. Han har vært medlem av Riigikogu (1992–2003) og medlem av to av Estlands regjeringer. Han representerer partiet Fedreland.
Liv og virke
Han er sønn av Albina (født Paju) og Aksel Jürgenson. Faren var dosent ved Tallinns polytekniske institutt. Toivo gikk gymnaset i Tallinn og studerte bygningsteknikk med spesialisering i veibygging ved Tallinns polytekniske institutt, mens Estland ennå var en del av Sovjetunionen. Han arbeidet som ingeniør for flere statsforetak i sovjettiden.
I 1988 var brødrene Toivo og Kalle Jürgenson blant grunnleggerne av Det estiske kristendemokratiske parti (EKDE), et av de første frie partiene i Estland under glasnost. De var blant de unge reformatorene som kom til makten i Estland etter uavhengigheten, og Jürgenson ble sentral i privatiseringen av statseiendom. Ved de første frie valgene i 1992 ble Toivo og Kalle Jürgenson og tre andre fra EKDE valgt inn i Riigikogu. EKDE stilte i det konservative valgforbundet «Fedreland».
Toivo Jürgenson var næringsminister fra 1994 til 1995, da valgforbundet ble splittet, og deretter partileder for Fedrelandsunionen fra 1995 til 1998. Han var transportminister fra 1999 til 2002, da han hadde ansvaret for å delprivatisere jernbaneselskapet Eesti Raudtee. Han trådte ut av Riigikogu ved valget i 2003.
Jürgenson har også vært kommunepolitiker i Tallinn, som medlem av byrådet/representantskapet.
Siden 2003 har han drevet entreprenørselskapet Toomtsentrum.
All We Have
All We Have er en samleboks med det norske rockebandet Popol Vuh/Popol Ace, utgitt i 2004. Albumets siste CD inneholder også en god del demoversjoner, konsertopptak og singler.
Agoristenidae
Agoristenidae er en gruppe av edderkoppdyr som tilhører ordenen vevkjerringer (Opiliones).
Utseende
Små til middelsstore (kroppslengde 2-5 millimeter) vevkjerringer. På farge er de gule til mørkbrune, noen med gule striper eller hvite eller grønne flekker.
Utbredelse
Underfamilien Agoristeninae finnes bare på De store Antiller, mens underfamiliene Zamorinae og Leiosteninae er utbredt i det nordlige Sør-Amerika.
Systematisk inndeling
Zamorinae er trolig den mest primitive underfamilien, og Leiosteninae og Agoristeninae er trolig søstergrupper.
Federico Fellini
Federico Fellini (født 20. januar 1920 i Rimini i Italia, død 31. oktober 1993 i Roma) var en italiensk regissør og manusforfatter.
Fellinis storhetstid strakte seg fra 1950- til 1970-årene. Blant hans mest kjente filmer er Landeveien, Det søte liv og Amarcord - et tilbakeblikk. Filmene hans kjennetegnes av livsglede og et vell av merkelige og interessante figurer, men filmene har alltid en alvorlig bunn. Hans tidlige filmer knyttes til neorealismen, en retning blant andre regissørene Vittorio de Sica og Roberto Rossellini regnes å tilhøre. Senere ble filmene hans stadig mer fantastiske og drømmeaktige.
Bakgrunn
Federico Fellini ble født i Rimini og flyttet som 18-åring til Firenze og året etter, i 1939, til Roma, der han ønsket å bli humoristisk tegner. Han bidro med tegninger og fortellinger til magasinet Marc'Aurelio. Under andre verdenskrig skrev han manus for radioskuespillet Cico e Pallina. Her spilte Giulietta Masina, som Fellini ble kjent med og giftet seg med i 1943. Masina skulle spille i noen av de største filmene hans.
Med noen venner grunnla han en butikk som solgte fotografi, portrett, karikaturer og lydopptak til allierte soldater fra andre verdenskrig. Her ble Fellini kjent med regissøren Roberto Rossellini.
Manusforfatter
Han ble med på å skrive manuset til Rosselinis Roma città aperta (1945), det best kjente eksempel på italiensk neorealisme. Fellini skrev filmmanus til en rekke italienske regissører, som Pietro Germi (Håpets vei, 1950), Alberto Lattuada (Uten barmhjertighet, 1948), Luigi Comencini (Bak nedrullede gardiner, 1951), og flere for Rosselini, som Befrielsens tid, Il miracolo og Hun ofret seg selv.
Regissør
Etter flere samarbeid med Rosselini debuterte Fellini selv som regissør med Luci del varietà i 1951, som han laget med Alberto Lattuada, og alene med Den hvite sjeiken i 1952. Dagdriverne (1953), om ørkesløse unggutter i provinsene, ble regnet som et mesterverk av kritikere.
Med oscarvinnende Landeveien innledet Fellini en trilogi som tok for seg uskyld og frelse i verden fylt av ondskap. Filmen benyttet det øde landskapet mellom Viterbo og Abruzzo til å understreke det tomme forholdet mellom hovedrollene i filmen. Landeveien a ble kritisert av venstrepressen i Italia, men fikk mye ros i utlandet. Det søte liv fra 1960 var en satirisk skildring av sosietetsliv i Roma. Flere landemerker i byen, som hovedgatet Via Veneto, ble med i filmen, og den var den første der Marcello Mastroianni spilte for Fellini. Filmen ble dårlig likt av italienske myndigheter og av katolske kirkeledere, men vant gullpalmen ved filmfestivalen i Cannes.
8½ fra 1963 handler om en kjent regissør med skapersperre. Tittelen viser til antallet filmer Fellini hadde laget til da. Filmen er regnet som en perfekt blanding av symbolisme og realisme, og ble utropt til den beste europeiske filmen noensinne av et ekspertpanel i 1987.
I senere filmer tok Fellini for seg myter rundt Roma, film og sitt eget liv, meget blandet med fantasi. Senere filmer fikk mindre overveldende mottakelser. Casanova fra 1976 ble både lovprist som en fest for øynene og kritisert som innholdsløs.
De siste årene av sitt liv produserte Fellini reklamefilmer for fjernsyn, som på sin måte viser et sterkt tak på filmografi og populærkultur. Han utstilte også skisser og notatbøker med nedskrevne drømmer som avslørte underbevisstheten som en viktig kilde til hans verk.
Fylkesvei 17 (andre betydninger)
I Norge finnes fylkesvei 17 i de følgende fylkene:
Harvard Business School
Harvard Business School er et fakultet ved Harvard-universitetet. Det offisielle navnet er Harvard University Graduate School of Business Administration: George F. Baker Foundation.
Skolen er en av de ledende forretningsskolene i verden, og har ansettelses- og lønnsgaranti som garanterer kandidatene et visst lønnsnivå etter endte studier. Skolen utdanner rundt 900 MBA-kandidater årlig.
Daniel Brent
Daniel Carroll Brent (født 1770 i Stafford County, Virginia, død 31. januar 1841 i Paris, Frankrike) var en amerikansk politiker og diplomat. Han fungerte som USAs utenriksminister i tre dager fra 4. mars til 7. mars 1825 under overgangen fra John Quincy Adams fra utenriksminister til president. Han var sjefskontorist for utenriksdepartementet, hvor han etterfulgte John Graham den 22. september 1817 og forble i stillingen frem til 22. august 1833. Etter å ha forlatt stillingen tjenestegjorde han som konsul i Paris frem til sin død i 1841.
Fargemagasinet
Fargemagasinet er et tidsskrift for farge- og interiørbransjen. Det utgis av Informasjonskontoret for farge og interiør. Redaktør er Bjørg Owren. Fargemagasinet ble etablert i 1979. Magasinet kommer ut seks ganger i året. Opplaget er ca. 5,500.
Fargemagasinet er det eneste rene fagtidsskrift for dem som arbeider i bransjen. Bladet er inndelt i tema; farger, teknisk, økonomi/handel, offentlige rom, «Produktaktuelt», «Nytt om navn» og «Hendt og hørt» fra bransjen. Fargemagasinet sendes i stor utstrekning til bransjeutøvernes privatadresser, samt til profesjonelle brukergrupper som malermestere, arkitekter og interiørarkitekter. Bladet er på 100 sider.
Jesús López Cobos
Jesús López Cobos (født 25. februar 1940 i Spania, død 2. mars 2018 i Berlin) var en spansk dirigent. I ni år fra 1981 til 1990 var han sjefsdirigent for den tyske operaen i Berlin og fra 1984 til 1988 var han musikalsk leder for Orquesta Nacional de España i Spania.
Fra 1986 til 2000 jobbet han som dirigent i Cincinnati Symfoniorkester. Mellom 1990 og 2000 var han dirigent for Orchestre de Chambre de Lausanne. Fra 2003 var han musikalsk leder for Teatro Real i Madrid, og han skulle etter planen forlate denne stillingen i løpet av 2010.
Han ble tildelt Fyrsten av Asturias' pris for kunst i 1981.
Nanded
Nanded (marathi:, hindi: ) er en by i den sentralindiske delstaten Maharashtra. Byen ligger ved elven Godavari og er administrasjonssentrum i distriktet Nanded. Byen er faktisk den nest største i Marathwadaregionen av Maharashtra. Den er kjent som et viktig helligsted for sikher. Nanded ble slått sammen med den nærliggende byen Waghala den 26. mars 1997, og dekket da et område på 1006,81 km². Nanded-Waghala Municipal Corporation hadde 430 733 innbyggere ved folketellingen i 2001.
Byen ligger i gjennomsnitt 346 moh. Neste store by er Aurangabad, som ligger rundt 200 km nordvest for Nanded.
Demografi
Ved folketellingen i 2001 hadde Nanded 430 733 innbyggere, hvorav 224 766 var menn og 205 832 var kvinner. Antallet barn i byen under seks års alder var 64 229, derunder 33 242 gutter und 30 987 jenter. Det var 300 847 lesekyndige i byen på det tidspunktet; 171 489 menn og 129 358 kvinner.
Nanded er typisk, middels stor by i Maharashtra. Men på grunn av byens beliggenhet og historie, har den en annerledes sammensetning av folk og religioner. Majoriteten av folket (55 %) snakker marathi. Omtrent 35 % av befolkningen er muslimer og snakker en deccan-versjon av urdu. Mellom 5 og 10 % av befolkningen er punjabi og hinditalende sikher. Det finnes også en betydelig antall telugutalere.
Nanded er hjemmet til en rekke forskjellige folkegrupper som har flyttet fra andre deler av India. De fleste forretningene her drives av folkegruppen marwari (fra Rajastan). Byen har gujarati (hinduer) og bohra (muslimer), sindhi, punjabi (sikher), tamilsk, kannada og sørindisk-kristne minoriteter. Som et resultat av denne blandingen, snakker Nandeds befolkning en dialekt av marathi og hyderabadi, i tillegg til det offisielle pråket marathi.
Toyota iQ
Toyota iQ er en 3-dørs bybil produsert av Toyota.
Fylkesvei 219 (andre betydninger)
I Norge finnes fylkesvei 219 i de følgende fylkene:
Micropsyche ariana
Micropsyche ariana er en dagsommerfugl som tilhører undergrupper blåvinger i den store familie glansvinger (Lycaenidae).
Toyota iQ
Bilen ble presentert som en konseptbil ved Frankfurt Motor Show i 2007, og produsert fra 2008. Modellen ble introdusert på det norske markedet i 2009.
Navnet iQ hentyder til begrepet IQ, og ifølge Toyota står i for individualitet, innovasjon og intelligens, mens Q står for kvalitet (quality).
FM 85
FM 85 er et ernæringspreparat for berikning av morsmelk. Produktet selges i pulverform og produseres av Nestlé. FM 85 blir vanligvis kun brukt på premature barn og ordineres av lege som samtidig bestemmer konsentrasjon. Produktet er basert på fullstendig hydrolysert myseprotein og maltodekstrin.
Micropsyche ariana
Utseende
En knøttliten blåvinge uten stjerter på bakvingene. Denne arten er en av verdens minste dagsommerfugler, med et vingespenn på 13-14 millimeter. Et uvanlig trekk er at det ikke er noen forskjell i utseende mellom kjønnene, bortsett fra kjønnsorganene. Oversiden er gråbrun med en svak, blå glans. Forvingen har fem ovale, svarte flekker som er kantet med hvitt og danner et buet tverrbånd, bakvingen har tre slike flekker. Undersiden er lysbrun, flekket som på oversiden.
Utbredelse
Arten er bare kjent fra Afghanistan.
Fijis kvinnelandslag i fotball
Fijis kvinnelandslag i fotball representerer Fiji i internasjonal fotball for kvinner. Fiji deltok i sitt første mesterskap i 1998, da de kom videre i det oseaniske mesterskapet ved å slå Samoa. I semifinalen tapte de stort for Australia og i bronsefinalen mot Papua Ny-Guinea. Dette er per 2009 den eneste gangen Fijis kvinnelandslag har deltatt i mesterskapet, enda de var påmeldt til mesterskapet i 2008. Imidlertid spilte Fiji om kvalifisering til OL i 2008, det vil si Sør-Stillehavslekene i 2007. Først vant Fiji sin gruppe, så tapte laget semifinalen knepent mot Tonga. Fiji vant imidlertid bronsefinalen.
Fiji er rangert som Oseanias fjerde beste lag etter at Australia ble overført til AFC.
Fylkesvei 18
I Norge finnes fylkesvei 18 i de følgende fylkene:
Engyopsina
Engyopsina er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea). Disse billene lever i Australia. Slekten omfatter bare én kjent art.
Utbredelse
Arten lever i Australia.
Universitetshagen
Universitetshagen er en park på området til universitetsbygningene ved Karl Johans gate i Oslo.
Hagen ligger mellom universitetsbygningene og gatene Universitetsgata, Kristian IVs gate og Frederiks gate. Hagen eies av Universitetet i Oslo og er inngjerdet, men åpen for allmennheten.
Parken var med på Christian H. Grosch' tegninger over universitetsanlegget da byggingen begynte i 1841. Anlegget sto ferdig i 1852. Det er ikke kjent hvilket år parken var ferdig opparbeidet.
Universitetshagen ble rehabilitert i årene 1996-2002. Universitetsanlegget med hagen ble fredet av Riksantikvaren i 2001.
Skulpturer og annet i hagen
Fra 1904 til 1926 sto Osebergskipet plassert i et midlertidig skur i Universitetshagen, inntil det ble flyttet til Vikingskipshuset på Bygdøy.
Johannes Bøttger
Johannes Bøttger (født 1769, død 25. april 1824) var en organist og musiker som virket i byen Scheen (Skien).
Bøttger skal først ha oppholdt seg som musikklærer hos Niels Aal på Ulefos, før han ble organist i Scheen. Han ga konserter til byens borgere, og trakterte både orgel, klaver og langeleik.
27. juli 1798 giftet han seg i Larvik med Mette Marie Schjøth, og fikk med henne en tallrik barneflokk, deriblant den senere arkitekt og stortingsmann Hother Bøttger. Som organist ble han etterfulgt av Hans Johnsen.
Fearnleys gate (Oslo)
Fearnleys gate (5, 2-10) er en gate på Majorstuen i Oslo. Den går fra Majorstuveien og til Professor Dahls gate like ved Vestkanttorvet, og er enveiskjørt i nevnte retning.
Gaten fikk navn i 1879 etter maleren Thomas Fearnley. Bebyggelsen er av varierende alder og type.
Xenopelta
Xenopelta er en slekt av biller som hører til familien kortvinger. Denne gruppen lever i et tett samliv med termitter.
Utseende
Disse kortvingene har et svært særpreget utseende og ligner overflatisk sterkt på termittene de lever sammen med. Bakkroppen er kraftig oppsvulmet, mens pronotum og dekkvinger er reduserte. Dekkvingene har blitt skjøvet framover av den oppsvulmede bakkroppen slik at de nærmest står loddrett. Noen arter har også pølseaktige utvekster på bakkroppen som imiterer termittenes antenner og bein (disse billene kan etterligne termitter "bak-frem", slik at bakkroppen ligner termittens hode).
Levevis
Disse billene lever sammen med termitter i familien Termitidae, underfamilien Nasutitermitinae i tuene deres, og er tett knyttet til disse. Det særpregede utseende betyr trolig at de blir godtatt av termittene, da de ligne på nymfestadiene til termittene.
Utbredelse
Slekten er utbredt i den neotropiske økosonen.
Orkana Forlag
Orkana Forlag AS er et norsk forlag som ble grunnlagt i Stamsund i Lofoten i 1993. Forlaget har også kontor i Oslo, men har beholdt basen i Stamsund. Orkana gir ut sakprosa, skjønnlitteratur og barnebøker med tilknytning til kystmiljøer, nordnorske forfattere og temaer. Forlegger og redaktør er Elisabeth Johansen.
Georg Witzel
Georg Witzel (Wicelius, født 1501 i Vacha i Tyskland, død 16. februar 1573 i Mainz) var teolog og en av Martin Luthers motstandere.
Orkana Forlag
I 2010 ble Orkana akkreditert som akademisk utgiver og har etablert avdelingen Orkana Akademisk som gir ut fagfellevurderte og poenggivende publikasjoner. Læringsforlaget ble overtatt i 2013 for å få tilgang til det akademiske markedet på Østlandet.
Georg Witzel
Liv og virke
Etter en vanskelig ungdomstid studerte han vintersemesteret 1516 i Erfurt og tok i 1518 graden baccalaurus og kort etter magister. I 1520 studerte han i Wittenberg, men måtte avbryte studiet og på farens bud prestevie.
I 1523 sluttet han seg til Reformasjonen, giftet seg, og mistet sitt geistlige embede. I Eisenach sluttet han seg til Jakob Strauß. Hans holdning under Bondekrigen er omstridt. Kansler Gregor Brück befridde ham, og Martin Luther anbefalte ham som sogneprest i Niemegk.
I Eisleben finner vi ham igjen som katolsk prest, og i stadig strid mot lutherske teologer. Han ble så kalt til Dresden. Hans skrift Typus ecclesiae prioris (1540) øvet en sterk innflytelse.
Fra 1539 førte han et omreisende liv. Men fra og med 1553 bodde han med sin familie i Mainz. På oppfordring av keiser Maximilian II forfattet han i 1564 Via regia, der han gikk inn for en forsoning mellom trosretningene. Som utsending fra byen Mainz deltok han på religionssamtalene i Worms i 1557.
Jimmy
Jimmy er et engelsk mannsnavn med opprinnelse som kan spores via Jim, James og Jacomus til hebraiske Ya'aqov. Navnet har usikker betydning. Jimmy er et utbredt navn blant annet i Sverige, Canada og USA.
Etymologi
Jimmie, Jimmi og Jimi er andre skrivemåter av navnet.
Utbredelse
I USA er Jimmy kjent brukt fra 1800-tallet og var mest brukt i 1930- og 1940-årene.
I Norge er Jimi kjent brukt fra 1817, Jimmi fra 1865 og Jimmy fra 1866. Jimmy, Jimmie, Jimmi og Jimi er kjent brukt i Danmark fra 1800-tallet. Navnene var mest populært i Danmark i 1960- og 1970-årene.
Jimmy var et populært navn i Sverige i 1970- og 1980-årene.
Jimmy hadde tidligere navnedag i Sverige. Formen Jimi har fortsatt navnedag i Finland:
I dag er Jimmy er utbredt navn blant annet i Sverige, Canada og USA.
Kjente personer med navnet
Personene i listen er ordnet kronologisk etter fødselsår.
Randi Karlstrøm
Randi Karlstrøm (født 25. juni 1960 i Tinn) er en norsk politiker (tidligere KrF).
Hun er utdannet sivilagronom fra NLH fra 1986. Hun var fra 1992 til 1995 generalsekretær i Norsk Bonde- og Småbrukarlag. I 1996 fikk hun likestillingsprisen i Finnmark fylke. Hun satt på Stortinget fra Finnmark fra 1997 til 2001, til 2000 som medlem av Stortingets finanskomité, deretter av Stortingets næringskomité. I 1999 startet hun en kaffebar i Langfjordbotn. Fra 2004 har hun vært deltidsansatt i Finnmark krets av Norges KFUK-KFUM. Hun er fra 2006 medlem av Nord-Hålogaland bispedømmeråd.
Sommeren 2020 meldte hun seg ut av Kristelig Folkeparti. Hovedgrunnen var partiets støtte til regjeringen Solbergs fiskeripolitikk. Hun har også vært en uttalt motstander av sammenslåingen av Troms og Finnmark til ett fylke, blant annet som leder av aksjonen For Finnmark.
Pålandsvind
Pålandsvind oppstår ved at bakken på en varm sommerdag blir varmet opp hurtigere enn havet. Når bakken varmes opp, blir luften over bakken også varmet opp, og den stiger til værs. Det blir da et svakt lavtrykk over land. Vannet er da kjøligere enn landjorda, og her synker luft ned. Resultatet er en luftstrøm mot det lokale lavtrykket. På dager med slik vind, vil en ofte oppleve en periode med vindstille etterhvert som solhøyden over horisonten gir mindre landoppvarming.
Pålandsvind kan også forekomme som en del av de store lavtrykksbevegelsene, når lavtrykkssenteret befinner seg i en passe stilling til at vindretningen blir slik. Denne vinden har lite eller ingenting med temperaturforholdene mellom land og sjø å gjøre, men er avhengig av langt sterkere påvirkninger over lengre tid.
I Vestindia er dette fenomenet kjent som tradewinds (ikke å forveksle med det kjente seilskipsfenomenet Trade wind), der pålandsvinden blir avløst av en tilsvarende fralandsvind etter solnedgang (Varmen på land forsvinner, men havtemperaturen forblir den samme og lavtrykket flyttes til havs).
Eduard Bermúdez
Eduard Johan Bermúdez Salas (født 21. august 1984 i Maracaibo) er en venezuelansk amatørbokser, som konkurrerer i vektklassen lett fluevekt. Bermúdez har ingen større internasjonale resultater, og fikk sin olympiske debut da han representerte Venezuela under Sommer-OL 2008. Her ble han slått ut i første runde av Zou Shiming fra Kina i vektklassen lett fluevekt. Han deltok også i de søramerikanske lekene i Buenos Aires i 2008 der han tok sølv.
I.O.I
I.O.I (Hangul: 아이오아이), akronym for Ideal of Idol, var en sørkoreansk jentegruppe på elleve medlemmer fra CJ E&M.
Medlemmer
Kilde:
EM i roing 1898
EM i roing 1898 (europamesterskapet i roing) ble arrangert i Torino i Italia i 1898.
INSEAD
INSEAD (opprinnelig Institut européen d'administration des affaires) er en fransk handelshøyskole. Institusjonen ble grunnlagt i 1957 som en privat stiftelse i Fontainebleau utenfor Paris. INSEAD har tre skolesteder; ett i Fontainebleau, ett i Singapore og ett i Abu Dhabi. I tillegg til Master of Business Administration (MBA fulltid) og Global Executive Master of Business Administration (MBA deltid), tilbyr INSEAD lederutviklingsprogrammer, doktorgradsstudier, Master in Finance, samt Executive Master in Consulting and Coaching for Change. INSEADs MBA-program ble bygd opp som et 10-måneders studium etter modell fra case-undervisningen på Harvard Business School, og det første MBA-kullet ble uteksaminert i 1960. INSEAD ledes av dekan Ilian Mihov. Styreleder er Andreas Jacobs.
Stiftelsen uteksaminerer årlig over 1,300 MBA-kandidater fra mer enn 80 land. Lederutviklingsprogrammene til INSEAD har mer enn 12,000 deltakere årlig. Skolen har 146 fakultetsansatte fra 34 land og 86 doktorgradsstudenter fra 30 land. INSEAD tilbyr sine doktorgradsstudenter åtte ulike spesialiseringsområder; Strategy, Finance, Organisational Behaviour, Technology and Operations Management, Marketing, Decision Sciences, Entrepreneurship og Accounting. I det akademiske året 2014-2015 var 41% av doktorgradsstudentene kvinner og 59% menn.
Kandidatene studerer ved campusene i Frankrike, Singapore og Abu Dhabi. De har videre tilgang til utvekslingsprogrammer i San Francisco og Philadelphia via Wharton School of the University of Pennsylvania, utveksling til Northwestern University, Kellogg School of Management ved Chicago, utveksling til Johns Hopkins School of Advanced International Studies i Washington, D.C., utveksling til China Europe International Business School i Shanghai, samt utveksling til Tsinghuauniversitetet i Beijing. INSEAD har samarbeidsavtale med forsknings- og utdanningsinstitusjonen Fundação Dom Cabral i Brasil. INSEAD ble i 2012 en integrert del av den multidisiplinære universitetsalliansen Sorbonne Universités i Paris.
Alumni
INSEAD har 46,000 alumni fra 171 stater samt 46 aktive nasjonale alumniforeninger. Helge Lund, administrerende direktør i BG Group; Kristin Skogen Lund, konsernsjef i Schibsted; Birger Magnus, styreleder i NRK, Storebrand og Hafslund ASA; Egil Hogna, konsernsjef i Sapa Group; Siri Hatlen, styreleder i Entra ASA og Sevan Marine; og Rolv Erik Ryssdal, administrerende direktør i Schibsted, er Master of Business Administration (MBA) fra INSEAD. Den norske alumniforeningen har i overkant av 200 medlemmer og ledes av Marius Olsen.
Fight Club
Fight Club er Chuck Palahaniuks debutroman, utgitt i USA i 1996 av Hyperion Books.
Fight Club kom ut i Norge i 2003, på engelsk. I 2007 kom Fight Club ut på norsk på forlaget Damm, oversatt av Halvor Kristiansen. Filmen Fight Club fra 1999 bygger på denne romanen.
Handling
Romanen Fight Club handler om en ikke navngitt mann som hater jobben sin i et bilselskap, og sin livsstil generelt. Han utvikler søvnproblemer, og en lege råder ham til å gå til en støttegruppe for menn med testikkelkreft, «for å se hva smerte virkelig er». Dette fungerer som terapi og kurerer søvnproblemene, og han blir avhengig av disse støttegruppene.
På gruppemøtene blir han kjent med Marla, som gjennomskuer han som «turist». Dette fører til at søvnproblemer kommer tilbake.
Livet hans forandres drastisk da han møter den karismatisk psykopat en Tyler Durden. Etter at leiligheten hans har blitt ødelagt i en eksplosjon, flytter han inn med Tyler. De havner i slåsskamp på en parkeringsplass, og dette får dem til å stifte «Fight Club», en slags støttegruppe der terapien er slåsskamper.
Tyler redder Marla fra et selvmordsforsøk, og de to innleder et forhold som forvirrer den navnløse hovedpersonen.
Ettersom Fight Club fortsetter å vokse begynner Tyler å holde appeller mot forbrukersamfunnet, som han hevder er på ville veier, og han rekrutterer medlemmer til å utøve angrep mot «det kapitalistiske Amerika». Tyler samler sammen de ivrigste medlemmene i Fight Club og starter «Project Mayhem», for å utslette den moderne sivilisasjonen.
Hovedpersonen engasjerer seg først aktivt i «Project Mayhem», men etterhvert som virksomheten eskaleres blir den stadig mer ødeleggende. Da Bob, en venn fra de opprinnelige støttegruppene,dør, finner hovedpersonen ut at det er på tide å stoppe galskapen.
I sin jakt på å stoppe Tyler og hans medsammensvorne, oppdager hovedpersonen at det er han selv som er Tyler. Han er en person som hovedpersonen hadde diktet opp som utslag av at han hatet jobben sin og sin egen livsstil. Tyler ble skapt som en virkelighetsflukt, og hadde planer om å ta over hovedpersonens personlighet ved å gjøre ham mer lik seg selv. Søvnproblemene som hovedpersonen hadde, var egentlig Tyler som oppstod fra hans eget sinn. Tyler hadde vært aktiv når hovedpersonen «sov» og manipulerte hovedpersonen til å starte Fight Club, lærte seg hvordan man lager eksplosiver og sprengte sin egen leilighet.
Tyler har planer om å sprenge Parker Morris-bygningen (den fiktive «høyeste bygningen i verden»). Han har planer om å lide martyrdøden, noe som vil bety slutten også for hovedpersonen. I sitt forsøk på å stoppe Tyler, forklarer hovedpersonen til Marla at han – i motsetning til hva hun har trodd – ikke er Tyler Durden. Etterhvert konfronterer hovedpersonen Tyler på toppen av Parker Morris-bygningen, der han blir fanget og truet med pistol. Marla kommer til bygningen og Tyler forsvinner, «fordi han var hans fantasi, ikke hennes».
Etter at Tyler har forsvunnet, venter hovedpersonen på at bygningen skal gå i luften og at han selv skal dø i eksplosjonen. På grunn av en feil med kjemikaliene uteblir eksplosjonen, og hovedpersonen tar han en selvstendig beslutning – uten å være påvirket av sitt alter ego Tyler: han tar Tylers pistol og skyter seg selv i munnen.
Han våkner på et sykehus og tror han har kommet til himmelen. Boken slutter med at hovedpersonen blir oppsøkt av noen medlemmer fra «Project Mayhem» som jobber på avdelingen han ligger på. De forteller ham at de har planer om å fortsette, og at de venter på Tylers tilbakekomst.
Filmatisering
I 1999 ble en filmatisering av boken lansert på kino, regissert av David Fincher, og med Edward Norton, Brad Pitt og Helena Bonham Carter i hovedrollene.
EM i friidrett 1998 – 110 meter hekk menn
Dette er de offisielle resultatene for øvelsen 110 meter hekk herrer ved EM i friidrett 1986 i Budapest, Ungarn som ble avholdt den 22. august 1998.
Gaute Gundersen representerte Norge. Han klarte ikke å kvalifisere seg til semifinalene.
Fylkesvei 19
I Norge finnes fylkesvei 19 i de følgende fylkene:
De har fra 2019 andre nummer.
Se også: riksvei 19
Safair
Safair er et flyselskap med base på OR Tambo internasjonale lufthavn i Kempton Park, Sør-Afrika. Selskapet er en av verdens største som benytter en sivil versjon av Lockheed Martin C-130 Hercules fraktfly. . De utfører salg og utleie av fly. Kontraktsoppdrag, utleie av besetninger og opplæring, vedlikehold av fly, modifisering av fly og medisinsk opplæring og støtte.
Histoie
Det ble etablert som flyselskap i mars 1969 av Safmarine og begynte flyvirksomhet 18. mars 1970. Dets primære klient i 1980-årene var South African Defence Force. Frem til 1990-årene lå virsomheten mest i det lokale og regionale fraktmarkeded. I 1991 begynte de med vedlikehold og nattlige kurérflyvninger før de konsentrerte virksomheten på utleie og charter. I 1998 kjøpte de i 49% aksjepost i Air Contractors i Irland og ble selv kjøpt opp av Imperial Holdings for 40 millioner dollars i desember 1998. I juli 1999 fikk Safair kontroll over National Airways Corporation og Streamline Aviation (et charter- og salgsagentur). Det er i sin helhet eiet av ASL Aviation Group Ltd. som er basert i Dublin, Irland, og er et selskap under det belgiske Compagnie Maritime Belge. Humanitære hjelpeprogrammer har hele tiden vært et nisjemarked. Safair bistår hjelpeorganisasjoner som De forente nasjoner, Verdens matvareprogram og Den internasjonale Røde Kors-komiteen i å levere hårdt tiltrengt humanitær hjelp til rammede regioner på det afrikanske kontinent, såvel som andre deler i verden hvor slik bistand trenges. I 2007 fikk Safair sin IATA Operational Safety Audit (IOSA) godkjennelse.
FlySafair
I 2013 dannet Safair et lavprisflyselskap, en underavdeling kalt FlySafair. Den opprinnelige planen som gikk ut på å starte i oktober 2013 måtte utsettes som følge av et høyesterettsøksmål fra Comair. FlySafair opererer for tiden med den første flyvning den 16. oktober 2014. FlySafair opererer til Cape Town, George, Port Elizabeth og Johannesburg og har planer om Durban og East London.
Siri Derkert
Siri Karin Derkert, også skrevet Karin Siri Derkert (født 30. august 1888 i Stockholm, død 28. april 1973 på Lidingö) var en svensk billedkunstner. Hun arbeidet i hovedsak med skulptur. Hun var også en sterk talsmann for fred, feminisme og miljøspørsmål. Hun ble ofte omtalt og intervjuet i fjernsyn, aviser og tidsskrifter, og var ved sin død i 1973 en velkjent kulturpersonlighet i Sverige.
Derkert er gravlagt på Lidingö kirkegård.
Utdanning
Derkert fikk sin første kunstneriske utdannelse ved den private kunstskolen Althins målarskola i Stockholm, hvor hun startet i 1904. I perioden 1911–1913 studerte hun ved Kungliga Konsthögskolan.
Etter tiden ved konsthögskolan flyttet Derkert til Paris, der hun studerte ved Académie Colarossi og Académie de la Grande Chaumière frem til utbruddet av første verdenskrig i 1914. Blant hennes medstudenter var de svenske skulptørene Ninnan Santesson og Lisa Bergstrand. I februar 1914 tilbrakte de tre vennene fem uker i Alger, der Derkert møtte en mer levende og dristig fargebruk enn hun var vant til. Tiden i Alger og møtet med kulturen der gjorde sterkt inntrykk på henne, og i maleriene sine tolket og fremstilte hun Algers landskap og sine møter med menneskene der.
I september 1943 ble hun student ved Kvinnliga medborgarskolan vid Fogelstad. Hun laget flere skisser av kvinner i skolens ledelse mens hun studerte der. Under og etter krigen tilbrakte hun noe tid i Italia, men flyttet tilbake til Sverige tidlig i 1920-årene.
Kunstneriske karriere
Derkert er kjent som en kunstner med en sterkt personlig og ekspresjonistisk stil. Fra 1910 og det nærmeste tiåret arbeidet hun i hovedsak som moteillustratør, og oppdaget tidlig klesmotens kreative og ekspresjonistiske potensial. Dansekostymene hun tegnet for Intima teatern (1917), de avantgardistiske motetegningene hun laget for Birgittaskolan (1917–21) och moteillustrasjonene for Bonniers Veckotidning (1923–24) er noen av de tidligste eksempler på modernisme innen svensk kunstverden.
I hennes tidlige arbeider, spesielt fra tiden i Paris, kan man se elementer av både kubisme og fauvisme. Hun laget en del bilder i gråtoner, for det meste ved hjelp av pastellstifter, men malte også interiører og portretter, spesielt av barn.
Polonius
Polonius er en rollefigur fra William Shakespeares tragedie Hamlet. Han er faren til Ofelia og Laertes, og tjener som hoffmarskalk for Kong Claudius. Polonius dør etter at han blir knivstukket av Hamlet gjennom et veggteppe på Gertruds rom. Hans død fører til at Claudius begynner å frykte for sitt liv, Ofelia blir gal og Laertes ønsker å hevne seg på Hamlet for drapet.
Siri Derkert
Kunstneriske karriere
Det var ikke før i 1940-årene hun hadde sitt gjennombrudd som kunstner, omtrent samtidig med at hun begynte å engasjere seg politisk, spesielt i saker som gjaldt kvinners rettigheter, freds- og miljøspørsmål. Engasjementet ble også reflektert i hennes offentlige kunstverk og utsmykninger, som Kvinnopelaren på T- centralen (1958) og den monumentale utsmykningen Ristningar i naturbetong (1965) på Östermalmstorg tunnelbanestasjon i Stockholm. Utover 1950-tallet fikk hun stadig større anerkjennelse som kunstner. Moderna Museet viste en stor retrospektiv utstilling av hennes kunst i 1960 og hun deltok ved Biennalen i Venezia i 1962, som første svenske utstiller i den nyåpnede Nordiske paviljongen (tegnet av den norske arkitekten Sverre Fehn).
Polonius
«Polonius» er latin for «polsk», men det er ikke kjent om navnet stammer fra dette. Rollefiguren kan opprinnelig ha hatt et annet navn; I den første trykte utgaven av stykket, bærer Polonius navnet «Corambis», som betyr «oppvarmet kål» på latin.
Monologen «Polonius' velsignelse» med hans avskjedsord til sønnen Laertes er kjent, blant annet for ordene «Vær tro mot deg selv», «To thine own self be true».
Siri Derkert
Kunstneriske karriere
Hun ble kjent for et større publikum gjennom utsmykningen av Östermalmstorg tunnelbanestasjon. Ettersom stasjonen var utformet for å fungere som et tilfluktsrom i tilfelle en kjernefysisk krig, fylte hun veggene med budskap om fred, feminisme og notater fra revolusjonære sanger. Da hennes utstilling Rörelser i alla riktningar åpnet i april 1960, var hun den første kvinne som hadde en separatutstilling på Moderna Museet i Stockholm.
Derkert er representert på Nationalmuseum, Moderna Museet, Skissernas museum og Göteborgs konstmuseum.
Æresbevisninger og utmerkelser
I 1960 mottok hun USD 1000 som en av kunstnerne som ble tildelt «National and Extra-National Award» under Guggenheim International Award.
Posten Sverige utga i 1982 et frimerke med et av hennes bilder, i forbindelse med 100-årsjubileet for Elin Wägner.